גן בוטני

גן בוטני הוא גן בו מגודלים צמחים בראש ובראשונה למטרות מחקר מדעי. גן כזה נבדל בדרך כלל מגנים אחרים הן במגוון הרחב מאוד של צמחים המגודלים בו, בשילוט המאפשר זיהוי קל של צמחים שדומה לשילוט בגן חיות וברמת הארגון של הגן הדומה לזו שבספרייה. גן בוטני עשוי לשמש, לצד מטרות המחקר, גם מגוון מטרות רחב כגון שימור טבע, תיירות, חינוך וטיפולים פארא-רפואיים בעזרת גידול צמחים. מחקר זמינות מיני צמחים אקזוטיים במרחק הליכה ממכון מחקר בוטני או חקלאי לצורך כל מחקר שהוא בדיקה כיצד ניתן להתאים צמחים אקזוטיים בסביבת הגן סיוע בביצוע ניסויים בוטניים כמו תוכניות לטיפוח זנים חדשים של צמחים, הרכבה או יצירת כימרות מחקרים טקסונומיים מחקרים על אנשים המגדלים צמחים, למשל על אלו שעושים זאת כחלק מתוכנית שיקום נפשית דאגה להמשך קיומם של מינים של צמחים הנמצאים בסכנת הכחדה חינוך לידיעת הטבע חומר לאיורים וצילומים עבור ספרי לימוד (גני קיו מפרסמים כתב עת מדעי על מחקר בוטני הכולל איורים צבעוניים כבר מסוף המאה ה-18.) היכרות ישירה עם צמחים הגדלים בסביבות שונות במקום להכירם מספרים וסרטי וידאו צבירת ניסיון אישי בטיפוח זן צמח שאדם רוצה להתמחות בגידולו קורסים בגננות ביתית בגן עשויה להיות גם ספרייה בוטנית לגנים בוטניים רבים צמודה חנות צמחים המוכרת שתילי פרחים, עשבים וירקות שמתאימים לשתילה טיפול בטבע - טיפולים פארא-רפואיים בגידול צמחים תיירות ובילוי פנאי טיולים בגן פיקניקים, מזנונים ומסעדות רחבות למסיבות אטרקציות משלימות מיקום הצמחים בגנים הבוטניים הוא על פי רוב לפי אזורי אקלים וקרקע ולא לפי קרבה אבולוציונית או לפי סדר האלף-בית של שמות הצמחים. זאת משום שקל יותר לגדל זה לצד זה צמחים הדורשים קרקע ואקלים דומה ולא כאלה שחולקים תכונות משותפות אחרות. בחלק מהגנים הצמחים ממוינים, בעקבות עיקרון זה על פי המיקום הגאוגרפי של בית הגידול הטבעי של הצמח. גנים כאלה יכילו, למשל, חלקה שתדמה את אוסטרליה עם תת-חלקות שידמו את אזוריה השונים של יבשת זו. גנים אחרים יסתפקו ב-"חלקת מדבר", "חלקת חורש" וכיוצא בזה. אולם, יש גנים בוטניים שיוצאים מכלל זה. כגון הגן הבוטני של שיקגו שמחולקים לעשרים ושבעה תת-גנים על פי מאפיינים ארכיטקטוניים בעיקר. בגן זה יש תת-גנים כגון "גן השושנים", "גן הערב", "הגן הסנסורי". במרבית הגנים הבוטניים יש חממה לדימוי אזורי אקלים שבשל מיקומו של הגן אי אפשר לדמותם תחת כיפת השמיים. לדוגמה חממה לצמחי אקלים טרופי או מדברי. במרבית הגנים הבוטניים יש גם נחל עם אגם או בריכה לצמחי מים. מעבר לזאת, ישנו בגן גם אזור משתלה לצמחים צעירים הסגור בפני הקהל הרחב. לחלק מהגנים הבוטניים, בעיקר באירופה, ישנו אזור המוקצה לצורכי נוי, בילוי ופנאי הכולל גינה מעוצבת עם פרחי גינון תרבותיים, לרוב לצד מזרקה וספסלי ישיבה. אזור זה ממוקם לרוב ליד משרדי הגן או בכניסה לגן. הגנים הבוטניים המודרניים הראשונים נוסדו בצפון איטליה ליד אוניברסיטאות: פדובה (1543 או 1544) פיזה (1545) על ידי לוקה גיני (1490-1556) בולוניה (1567) ערים אירופאיות אחרות הצטרפו: ליידן, הולנד (1577) מונפלייה, צרפת (1593) היידלברג, גרמניה (1597) טובינגן, גרמניה על ידי לאונהרט פוקס קופנהגן, דנמרק (1600) אופסלה, שוודיה (1655) הנובר, גרמניה (1666) ערך מורחב – גנים בוטניים בישראל בשנת 2006 התקבל בכנסת "חוק הגנים הבוטניים בישראל", המגדיר "גן בוטני מוכר" כ"גן הנטוע צמחים שונים לפי שיטה מדעית, למטרה מחקרית, מדעית או חינוכית". מועצת הגנים הבוטניים היא הגוף הישראלי הפועל לעידוד הכרת הגנים הבוטניים הפעילים בישראל על ידי המדינה. בישראל ישנם כיום כ-10 גנים בוטניים מוכרזים, חלקם קשורים למוסדות האקדמיים: הגנים הבוטניים האוניברסיטאיים בירושלים: הגן הבוטני האוניברסיטאי בהר הצופים, ירושלים. שנת הקמה: 1931. הגן הבוטני האוניברסיטאי בגבעת רם, ירושלים. שנת הקמה: 1954. הגן הבוטני במקווה ישראל. שנת הקמה: 1929. חוות הנוי עמק חפר, עמק חפר. שנת הקמה: 1949. הגן הבוטני במכללת אורנים. שנת הקמה: 1957. נקודה ירוקה – הגן הבוטני בקיבוץ ניר עוז. שנת הקמה: 1960. הגן הבוטני בנאות קדומים. שנת הקמה: 1968. הגנים הבוטניים של אוניברסיטת תל אביב. שנת הקמה: 1973. גן וואהל לוורדים ("גן הוורדים"), ירושלים. שנת הקמה: 1981. הגן האקולוגי בטכניון, חיפה. שנת הקמה: 1982. גנים בוטניים נוספים שאינם מוכרים (חלקם מועמדים להכרה): גני הטבע בשכונת אבו כביר בתל אביב גבעת תום ותומר באזור קיבוץ נגבה גן ארץ ישראל בקיבוץ נתיב הל"ה הגן הבוטני בארסוף קדם הגן הבוטני באילת הגן הבוטני בקיבוץ עין גדי האחו הפורח בבאר יעקב בוטניקה גינון הגן הבוטני הלאומי הגן הבוטני בפדובה גן חיות ארבורטום הגן הבוטני האוניברסיטאי בירושלים הגן הבוטני של האוניברסיטה העברית בהר הצופים הגנים הבוטניים באוניברסיטת תל אביב הגן הבוטני הלאומי של ארצות הברית גני קיו הגן הבוטני של ניו יורק הגנים הבוטניים המלכותיים בברלינגטון, אונטריו הגנים המלכותיים של הרנהאוזן, הנובר הגן הבוטני במכללת אורנים, קריית טבעון הגן האקולוגי בטכניון חוות הנוי הגן הבוטני בקיבוץ ניר עוז הגן הבוטני בנאות קדומים הגן הבוטני במקוה ישראל גן הוורדים מיכאל יעקובסון: סקירה על הגן הבוטני של אוניברסיטת בזל באתר 'חלון אחורי', 6 במאי 2015 גן בוטני, באתר אנציקלופדיה בריטניקה (באנגלית) גנים בוטניים, דף שער בספרייה הלאומית גנים בוטניים בישראל, אתר משרד החקלאות